sv en en en fr de da id sv nb da da da da da da da da en en en da da en en
Om akut mangel på tønder i Glostrup - Svanholm Cricketklub
Tirsdag d. 24. februar 2009 kl. 23:12 af Henrik Pfaff
Læs om Bindslevs grineflip fra vores udsendte medarbejder i Hvissingehaellen Saad Ahmed
Søndag d. 22/2 skulle miniputterne til Glostrup årlige fastelavnsstævne.
Vi ankom til hallen 15 minutter før stævnet. Drengene gik i gang med at varme op. Meningen var kun, at de skulle varme op i 5-10 minutter, men det blev til 30 minutter i stedet. Der var simpelthen ikke kommet nogen fra Glostrup , og de små blev bekymret for, at de ikke kom til at spille cricket.
Lederne fra de fremmødte hold AB, KB, Køge, Albertslund og Svanholm fik så lavet et kampprogram for dagen, og alle de små cricketstjerne fik smil på læberne og var klar til kamp.
Vi skulle spille 3 kampe. 2 imod Køge og 1 imod KB. Drengene var sultne efter kamp, og vi startede først imod Køge.
Vi startede til gærdet med lavet 65 point på de 12 overs (3 bolde pr. over). Alle battede flot specielt Saif, Noman og Saud. Vi kom med en god gejst i marken, og vi vandt kampen. Markspillet var i top og det samme gjaldt kastningen. Specielt Hassan og Jonas kastede godt.
Næste kamp var imod KB. Vi startede igen til gærdet og fik lavet 55 point. Alle battede igen flot med Noman og Saif som suveræne. De to unge herrer fik totalen fra 20 til 55 på 4 overs (3 bolde pr. over). Vi kom ind i marken og kastede igen præcist og markspillet var i top. Kampen endte uafgjort, men vi var mere end tilfredse med vores indsats. Kastningen var i top.
Vi skulle lige til at begynde den sidste kamp, da den første repræsentant fra Glostrup i form af Ole Roland dukkede op. Alle spillerne blev samlet. Ifølge Roland havde Glostrup desværre ikke kunnet få fat i fastelavnstønder i år. Der havde været for få tønder de andre år, så Glostrup havde bestemt sig at købe mange flere tønder i år, men de desværre blevet ”udsolgt” lød det fra Ole Roland. KB`s Niels Bindslev kom ud i et grineflip af de større – ja man frygtede næsten for hans helbred - og alle stirrede på ham. I stedet fik spillerne og lederne en sodavand, en fastelavnsbolle og noget slik i pausen, og børnene stormede hen til kantinen for at få.
Efter godterne skulle vi spille sidste kamp igen mod Køge. Vi startede igen til gærdet og fik lavet 50 point. Fornemt spillet af hele holdet igen. Vi kom ind i marken, men var en smule trætte. Vi tabte desværre kampen, men spillede godt.
Vi endte som 2’er i stævnet, og det var vi mere end tilfredse med. Vi battede suverænt. Der var specielt nogle flotte grænseslag, drives og parader. Kastningen var meget overraskende god. Vi kastede tæt med længde på, og markspillet var rigtig flot. Vi fik mange løbet-ud, og vi var specielt gode til at læse battet. Holdet bestod af Khizar, Saud, Noman, Saif, Jonas og Hassan. Super spillet drenge!